ท่าอากาศยานนานาชาติสรทาร วัลลภภาอี ปเฏล

ท่าอากาศยานนานาชาติสรทาร วัลลภภาอี ปเฏล (อังกฤษ: Sardar Vallabhbhai Patel International Airport, SVPIA) (IATA: AMD, ICAO: VAAH) เป็นท่าอากาศยานในพื้นที่นครอะห์มดาบาด ประเทศอินเดีย ห่างจากนครไปทางทิศเหนือประมาณ 9 กิโลเมตร (5.6 ไมล์) ตั้งชื่อตามรองนายกรัฐมนตรีคนแรกของอินเดีย (สรทาร วัลลภภาอี ปเฏล Sardar Vallabhbhai Patel) จัดว่าเป็นท่าอากาศยานที่หนาแน่นเป็นอันดับที่ 8 ของอินเดีย ด้วยจำนวนผู้โดยสาร 4.8 ล้านคนต่อปี (พ.ศ. 2557) เพิ่มขึ้นจากเดิม 5.38% อีกทั้งยังเป็นฐานการบินหลักของสายการบินต้นทุนต่ำ สไปซ์เจ็ต และเป็นฐานการบินรองของ แอร์อินเดีย, Blue Dart Aviation, GoAir และ Jet Airways ประวัติ เปิดให้บริการครั้งแรกในปี ค.ศ. 1937 และเปิดอาคารผู้โดยสารระหว่างประเทศในปี ค.ศ. 1992 ได้รับคัดเลือกให้เป็นท่าอากาศยานนานาชาติครั้งแรกวันที่ 23 พฤษภาคม ค.ศ. 2000 ในเดือนมีนาคม ค.ศ. 2004 สายการบินแอร์อินเดียเริ่มให้บริการไปยังท่าอากาศยานลอนดอนฮีทโธรว์ด้วยเครื่องบินโบอิง 747 เที่ยวบินนี้ให้บริการแก่ชุมชน ชาวคุชราต จำนวนมากในสหราชอาณาจักร สายการบินยุติการให้บริการในเดือนตุลาคม ค.ศ. 2008 ในเดือนมิถุนายนปีถัดมา แอร์อินเดียเริ่มให้บริการเส้นทางไปยังแฟรงก์เฟิร์ตโดยใช้เครื่องบินโบอิง 747 เส้นทางนี้ให้บริการจนถึงเดือนพฤศจิกายน ค.ศ. 2010 โครงสร้างทั่วไป มีอาคารผู้โดยสาร 4 แห่ง ได้แก่ อาคารภายในประเทศ, อาคารระหว่างประเทศ, อาคารสำรอง และอาคารสินค้า มีที่จอดรถ 45 ที่ และมีสะพานเชื่อมระหว่างอาคารภายในประเทศ และอาคารระหว่างประเทศ อาคารใหม่ได้รับแรงบันดาลใจจากอาคารท่าอากาศยานชางงีสิงคโปร์ อาคารใหม่มีทางเลื่อน 500 เมตร เชื่อมต่อระหว่างอาคารเก่า 2 แห่ง ทางวิ่ง มีทางวิ่งเดียว ยาว 3,599 เมตร (11,808 ฟุต) ดูเพิ่ม รายชื่อท่าอากาศยานในประเทศอินเดีย อุบัติเหตุและอุบัติการณ์ อินเดียนแอร์ไลน์ เที่ยวบินที่ 113 ซึ่งบินจากมุมไบไปยังอะห์มดาบาด ตกขณะกำลังบินเข้าใกล้สนามบินเมื่อวันที่ 19 ตุลาคม ค.ศ. 1988 ส่งผลให้มีผู้เสียชีวิต 130 ราย รวมถึงลูกเรือทั้ง 6 คน เที่ยวบินดังกล่าวได้รับอนุมัติให้บินเข้ามาลงโดยเชิงทัศน์ในสนามบินที่มีหมอกหนา แต่เครื่องบินกลับพุ่งชนต้นไม้และเสาไฟฟ้าแรงสูงที่อยู่ห่างจากรันเวย์ 23 ไป 5 กม. จนตกลงไปในทุ่งหญ้าและระเบิดเป็นลูกไฟ เจ็ท แอร์เวย์ เที่ยวบินที่ 2510 ซึ่งบินจากเมืองอินเทาร์ไปยังเมืองอะห์มดาบาด ประสบเหตุบนรันเวย์ขณะลงจอดที่สนามบินเมื่อวันที่ 22 กรกฎาคม ค.ศ. 2010 โดยเป็นเครื่องบินแบบ ATR มีผู้โดยสาร 57 คนและลูกเรือ 4 คน มีรายงานว่าล้อหน้าเครื่องบินยุบตัวเนื่องจากยางระเบิด ทำให้ผู้โดยสารบางคนได้รับบาดเจ็บเล็กน้อย ในเดือนมกราคม ค.ศ. 2018 วัวตัวหนึ่งหลงอยู่บนทางวิ่งทำให้เกิดความโกลาหลที่สนามบิน ส่งผลให้เครื่องบิน 2 ลำต้องทำการบินวน วัวตัวดังกล่าวเข้ามาทางประตูขนส่งสินค้าที่สนามบิน ส่งผลให้เครื่องบินขนส่งสินค้าต้องเปลี่ยนเส้นทางไปยังมุมไบ และทำให้เที่ยวบินภายในประเทศ 5 เที่ยวล่าช้า เจ้าหน้าที่รักษาความปลอดภัยต้องใช้เวลากว่า 90 นาทีในการนำวัวออกจากทางวิ่ง แอร์อินเดีย เที่ยวบินที่ 171 ซึ่งเป็นเครื่องบินโบอิง 787 ดรีมไลเนอร์ ที่ให้บริการจากอะห์มดาบาดไปยังท่าอากาศยานลอนดอนแกตวิก ตกในเวลาไม่นานหลังจากบินขึ้นที่ย่านเมฆาณีนคร ชานเมืองอะห์มดาบาด เมื่อวันที่ 12 มิถุนายน ค.ศ. 2025 รายงานเบื้องต้นระบุว่าบนเครื่องบินมีผู้โดยสาร 232 คนและลูกเรือ 12 คน อ้างอิง แหล่งข้อมูลอื่น "Sardar Vallabhbhai Patel International Airport", Airports Authority of India, คลังข้อมูลเก่าเก็บจากแหล่งเดิมเมื่อ 16 มีนาคม 2016 Airport information for VAAH at World Aero Data. Data current as of October 2006.